**Ministru kabineta noteikumu projekta “Grozījumi Ministru kabineta 2020. gada 28. jūlija noteikumos Nr. 473 “Noteikumi par atbalsta programmu dzīvojamo māju energoefektivitātes paaugstināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 28. jūlija noteikumos Nr. 473 “Noteikumi par atbalsta programmu dzīvojamo māju energoefektivitātes paaugstināšanai” (turpmāk - Projekts) mērķis ir paredzēt jaunus atbalsta mehānismus:1. Atbalsts tehniskās palīdzības saņemšanai (granta elements);
2. Atbalsts dzīvojamās mājas energoefektivitātes klases paaugstināšanai (granta elements).

Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts pamatojoties uz:1. Attīstības finanšu institūcijas likuma 12. panta ceturto daļu, kas paredz, ka Ministru kabinets apstiprina programmas un nosaka to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Finanšu institūcijas izdevumu segšanai;
2. Ministru kabineta noteikumiem 2011.gada 6.septembra Nr.698 (prot. Nr.51 29.§) “Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi par atbalsta programmu dzīvojamo māju energoefektivitātes paaugstināšanai sākotnēji tika izstrādāti paredzot sabiedrības “Altum” nodrošinātu ēku energoefektivitātes uzlabošanas novērtējuma izstrādi, izmantojot Eiropas Investīciju bankas Horizon2020 programmas ELENA finansējumu. Ņemot vērā, ka plānu neradās iespēja īstenot, Ekonomikas ministrija ir izstrādājusi Projektu, kurā paredzēts esošo atbalsta programmu papildināt ar diviem atbalsta mehānismiem:1. Atbalsts tehniskās palīdzības saņemšanai (granta elements);
2. Atbalsts dzīvojamās mājas energoefektivitātes klases paaugstināšanai (granta elements).

Atbalstu saņemšanai plānoti gan vienojoši, gan atšķirīgi priekšnosacījumi.1. ***Atbalsts tehniskās palīdzības saņemšanai***

 Ar tehnisko palīdzība Projektā saprotams pakalpojumu kopums, kura ietvaros tiek izstrādāts dzīvojamās mājas energoefektivitātes novērtējums, kā arī cita dzīvojamās mājas atjaunošanai nepieciešamā dokumentācija un nodrošināta energoefektivitātes uzlabošanas pasākumu īstenošanas konsultācijas un uzraudzība. Atbalsts tehniskās palīdzības saņemšanai tiks sniegts fiziskām personām, kurām zemesgrāmatā nostiprinātas īpašuma tiesības uz nekustamo īpašumu, kura sastāvā ir attiecīgā dzīvojamā māja, kurā tiks veikti energoefektivitāti uzlabojoši pasākumi. Minētajam īpašumam ir jābūt nodotam ekspluatācijā un jāatbilst viena dzīvokļa mājas, dvīņu, rindu vai atsevišķu divu dzīvokļu māju klasei.  Atbalstu tehniskās palīdzības saņemšanai plānots sniegt, ja ēkā tiks veiktas Projekta 3.4. apakšpunktā noteiktās darbības, proti, būvdarbu veikšana dzīvojamās mājas norobežojošajās konstrukcijās; inženiersistēmu atjaunošana, pārbūve vai izveide; jaunas ūdens sildīšanas iekārtas iegāde un uzstādīšana; mikroģenerācijas siltumenerģijas vai elektroenerģijas ražošanas tehnoloģisko iekārtu iegāde un uzstādīšana, lai nodrošinātu siltumenerģijas vai elektroenerģijas ražošanu no atjaunojamiem energoresursiem un siltuma vai elektroenerģijas piegādi tikai mājsaimniecības vajadzībām; citiem pasākumiem, ja tie ir nepieciešami dzīvojamās mājas energoefektivitātes paaugstināšanai vienlaikus ar iepriekš minētajiem pasākumiem. Tādu pasākumu īstenošanai, kuriem nebūs tieša ietekme uz energoefektivitātes uzlabojumiem, tehniskās palīdzības atbalsts netiks sniegts. Tehniskās palīdzības maksimālais apjoms vienam atbalsta saņēmējam paredzēts 1000 EUR. Tehniskās palīdzības izmaksas plānots nodrošināt dalīti - dzīvojamās mājas īpašniekiem un sabiedrībai "Altum". Paredzēts, ka dzīvojamās mājas īpašnieks sedz dzīvojamās mājas sākotnējā energoefektivitātes novērtējuma izstrādes izmaksas. Vienlaikus, ja sākotnējā energoefektivitātes novērtējumā tiks secināts, ka īstenojot energoefektivitātes uzlabošanas pasākumus ir iespējams uzlabot ēkas energoefektivitātes klasi un sasniegt vismaz 20 % siltumenerģijas ietaupījumu, sabiedrība “Altum” segs būvniecību regulējošajos normatīvajos aktos noteiktās dokumentācijas izstrādes, konsultāciju nodrošināšanu energoefektivitātes pasākumu īstenošanai, energoefektivitātes uzlabošanas pasākumu īstenošanas uzraudzību, kā arī dzīvojamās mājas pagaidu energosertifikāta izstrādi. Tehnisko palīdzību nodrošinās sabiedrības “Altum” atlasīti pakalpojumu sniedzēji. Tehniskās palīdzības nodrošināšanai Altum atlasīs vairākus pakalpojumu sniedzējus Latvijā (4 līdz 12 visā Latvijas teritorijā). Altum slēgs pakalpojumu līgumu, kura ietvaros pakalpojuma sniedzējs nodrošinās tehnisko palīdzību atbalsta saņēmējam. Tehniskās palīdzības izmaksas nodrošina dzīvojamās mājas īpašnieki un sabiedrība "Altum", sedzot šādus izdevumus:* dzīvojamās mājas īpašnieks, sedzot dzīvojamās mājas sākotnējā energoefektivitātes novērtējuma izstrādes izmaksas;
* sabiedrība "Altum", sedzot Projekta 8.3 2.apakšpunktā noteiktās izmaksas.
1. ***Atbalsts dzīvojamās mājas energoefektivitātes klases paaugstināšanai***

Atbalstu dzīvojamās mājas energoefektivitātes klases paaugstināšanai paredzēts piešķirt, ja pēc Projekta 3.4. apakšpunktā minēto energoefektivitāti uzlabojošo pasākumu veikšanas dzīvojamās ēkas energoefektivitātes klase nav zemāka par C, kā arī tiek samazināts dzīvojamās mājas siltumenerģijas patēriņš apkurei vismaz 20 % apmērā.Granta par dzīvojamās mājas energoefektivitātes klases paaugstināšanu apjoms vienam atbalsta saņēmējam paredzēts 5000 *euro*. Grants tiek izmaksāts vienu vai vairākas reizes vienam atbalsta saņēmējam par vienu īpašumu. Grantu izmaksā pēc energoefektivitātes paaugstināšanas pasākumu īstenošanas un dzīvojamās mājas sākotnējā energoefektivitātes novērtējuma un ēkas pagaidu energosertifikāta, kas tiek sagatavots pēc pasākumu īstenošanas saskaņā ar normatīvajiem aktiem ēku energosertifikācijas jomā, iesniegšanas.Atbalsta sniegšanai paredzēts 1 200 000 *euro* liels finansējuma apjoms. 1. ***Priekšnosacījumi tehniskās palīdzības un atbalsta dzīvojamās mājas energoefektivitātes klases paaugstināšanai saņemšanai (vienojošie nosacījumi)***

Paredzēts noteikt priekšnosacījumus tehniskās palīdzības saņemšanai un/vai atbalsta saņemšanai dzīvojamās mājas energoefektivitātes klases paaugstināšanai. Priekšnosacījumi izvirzīti, lai atvieglotu un padarītu pieejamāku energoefektivitāti uzlabojošu pasākumu veikšanu savos īpašumos daudzbērnu ģimenēm un nekustamo īpašumu īpašniekiem attālākos Latvijas reģionos.Atbalstu plānots piešķirt daudzbērnu ģimenēm, proti, personām, ar kurām kopā dzīvo un kuru apgādībā ir trīs bērni, vai personām, ar kurām kopā dzīvo un kuru apgādībā ir divi bērni un kurām ir iestājusies grūtniecība, vai gaidāmo bērna tēviem.Vienlaikus atbalstu plānots piešķirt, ja dzīvojamā māja, kurā plānots veikt energoefektivitātes uzlabošanas pasākumus, atrodas ārpus Rīgas un Pierīgas statistiskajiem reģioniem, atbilstoši atbilstoši 2008. gada 28. aprīļa Ministru kabineta rīkojuma Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām” punktiem Nr. 2.1. un 2.2*.*Lai veiktu granta piešķiršanu, sabiedrībai “Altum” paredzēts veikt pārskatījumu finansējuma saņēmējam.1. ***Garantijas likme un noteikumi***

Projektā paredzēts veikt izmaiņas iepriekš noteiktajā garantijas likmes maksimālajā apjomā, nosakot, ka garantijas likme ir līdz 30% no aizdevuma summas, nepārsniedzot 20 000 *euro*. Izmaiņas veiktas ar mērķi palielināt atbalsta saņēmēju skaitu, kā arī pieņemot, ka aizdevums energoefektivitātes uzlabošanas projektu realizēšanai vidēji sasniegtu 24 000 EUR.Projektā precizēts, ka balsta saņēmējam garantiju var piešķirt atkārtoti neatkarīgo no tā, vai aizdevums ir jaut atmaksāts vai nē. Tas ir darīts ar mērķi nodrošināt iespēju energoefektivitātes pasākumus īstenot pakāpeniski atbilstoši personas iespējām.Projektā precizēts, ka garantija sedz izsniegto kredītu pamatsummas zaudējumus.1. ***Programmas finansējums***

Projektā iekļauto atbalstu piešķiršanai un sabiedrības “Altum” pārvaldības maksas segšanai izmanto Latvijas un Šveices sadarbības programmas individuālā projekta “Mikrokreditēšanas programma” atmaksu publiskā finansējuma daļu:* 500 000 *euro* apmērā garantiju risku segumam;
* 260 000 *euro* apmērā tehniskās palīdzības sniegšanai;
* 1 200 000 *euro* apmērā grantu par dzīvojamās mājas energoefektivitātes klases paaugstināšanu;
* 240 000 *euro* sabiedrības "Altum" pārvaldības maksas segšanai.
1. ***Ekonomikas ministrijas un Altum sadarbība***

Ekonomikas ministrija ar Altum slēgs savstarpēju līgumu par sadarbību un programmas ieviešanas koordinēšanu - par portfeļgarantijas finansēšanu, ieviešanu, uzraudzību un savstarpēju informācijas apmaiņu, kā arī grantu un tehniskās palīdzības finansēšanu.Garantiju izsniegšanai, grantu un tehniskās palīdzības finansēšanai, kā arī sabiedrības "Altum" pārvaldības maksas segšanai izmantos Latvijas un Šveices sadarbības programmas individuālā projekta “Mikrokreditēšanas programma” atmaksu publiskā finansējuma daļu atbilstoši starp Ekonomikas ministriju un sabiedrību "Altum" noslēgtajam līgumam, kas ir sabiedrības "Altum" ilgtermiņa saistības pret Ekonomikas ministriju. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kredītiestādes, dzīvojamo ēku īpašnieki, būvkomersanti un Altum. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar Noteikumu projekts pozitīvi ietekmēs tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 |  0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 |  0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija |   |

|  |  |  |
| --- | --- | --- |
|  |  |  |
| **IV. Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām sabiedrības līdzdalība tiek nodrošināta, ievietojot noteikumu projektu Ekonomikas ministrijas tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts 2020.gada 9.decembrī tika ievietots sabiedrības apspriešanai:1) Ekonomikas ministrijas tīmekļvietnē:<https://em.gov.lv/lv/Ministrija/sabiedribas_lidzdaliba/diskusiju_dokumenti/> 2) Ministru kabineta tīmekļvietnē:<https://www.mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Noteikumu projekts saskaņots ar Finanšu nozares asociāciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības “Altum” esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J.Vitenbergs

Vīza:

Valsts sekretāra p.i.,

Valsts sekretāra vietniece Z.Liepiņa